Raidet på Newfoundland

Raidet på Newfoundland var et tokt ledet av den engelske kaptein John Leake mellom august og oktober 1702 mot de franske kolonibebyggelsene på øyene Newfoundland og Saint Pierre som mål. Raidet skjedde i begynnelsen av Dronning Anne-krigen, som den nordamerikanske krigsskueplassen av den spanske arvefølgekrigen av og til blir kalt.

Flåten til Leake gikk mot de franske bebyggelsene på sørkysten av Newfoundland, ødela fiskevær og annen infrastruktur. De kapret fiske- og handelsskip, og ødela det meste av bebyggelsen på Saint Pierre. Før han vendte tilbake til England, tok Leake flere skip fra en fransk handelskonvoi på vei mot Europa. Mer enn 50 skip ble kapret totalt, og seks av bebyggelsene ble ødelagt. Den sterkt befestede franske basen i Plaisance ble ikke angrepet.

 Kilder 


Kategori:Sjøslag med deltagelse av England
Kategori:Sjøslag med deltagelse av Frankrike
Kategori:Konflikter i 1702
Kategori:Ny-Frankrike